entalpi
Store norske leksikon,Realfag,Fysikk,Varme- og stofflære
Entalpi er eit omgrep innan kjemi og termodynamikk som seier noko om mengda varme i eit system. Entalpi er ein termodynamisk tilstandsfunksjon med symbol H.
Entalpifunksjonen blir definert slik: H = U + PV Her står U for den indre energien til systemet, P for trykket og V for volumet av systemet. Bruk Entalpifunksjonen blir brukt særleg ved berekningar av prosessar der trykket blir halde konstant, som ved ein faseovergang (smelting, frysing, fordamping, kondensasjon) eller ein kjemisk reaksjon. For ein faseovergang som smelting er forandringa i entalpi, ΔH,lik smeltevarmen, eventuelt fordampingsvarmen.For ein kjemisk reaksjon blir ofte danningsentalpienoppgitt. Eit døme er danningsentalpien for vatn:H2(g) + ½O2(g) → H2O(l) ΔH0f = −286 kJ/molHer står f for formation, det engelske ordet for danning.Ein negativ verdi for entalpiforandringa viser at det i denne reaksjonen blir frigjort energi. Les meir i Store norske leksikon faseovergang